stanford-oval/wikipedia huggingface dataset:
ORP Ślązak

ORP Ślązak on ollut neljän Puolan merivoimissa palvelleen aluksen nimenä:
ORP Ślązak (1921), A56-luokan torpedovene
ORP Ślązak (1942), Hunt-luokan saattuehävittäjä
ORP Ślązak (2015), Gawron-luokan ulkovartiolaiva
ORP Ślązak (M-103), M-XV -luokan sukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ORP Ślązak”, voi hakea sivunnimihaulla, laajalla sivunnimihaulla tai tekstihaulla.
Emil Hartela

Emil Herman Hartela, vuoteen 1930 Henriksson (14. lokakuuta 1894 Tohmajärvi – 9. huhtikuuta 1970) oli suomalainen teollisuusneuvos, yrittäjä ja yritysjohtaja.
Hartelan vanhemmat olivat rakennusmestari Henrik Viktor Henriksson ja Johanna Aleksandra Nylund ja puoliso vuodesta 1928 Elna Helena Fagerroos. Hartela kävi kansakoulun ja reaaliyhteiskoulun ja suoritti Kuopiossa teollisuuskoulun kolmivuotisen kurssin 1915. Edellisenä vuonna hän oli työskennellyt terästehtaan rakennustyömaalla Saksassa. Valmistuttuaan Hartela toimi Turun Insinööritoimisto -yhtiössä, osakkaana helsinkiläisessä rakennustoimistossa ja vuodesta 1917 rakennusmestarina Wärtsilässä. Suomen sisällissotaan Hartela osallistui Karjalan rintamalla. Hän oli itsenäinen rakennuspiirtäjä ja työnjohtaja 1919–1922 ja opiskeli sitten Hollannissa ja Saksassa, suorittaen 1924 rautabetoni-insinöörin tutkinnon Strelitzin teknillisessä opistossa. Hartelalla oli Turussa 1924–1932 oma insinööritoimisto, joka erikoistui teräsbetonirakenteisiin. Hän teki rakenne- ja kestävyyslaskelmia ja rakennesuunnitelmia sekä Turussa että muualla rakennettuihin kohteisiin.  Vuonna 1932 hän perusti kumppanien kanssa rakennustoimisto Hakkala & Tuomisen, jonka hallituksen puheenjohtaja ja toimitusjohtaja hän oli vuoteen 1942. Oman Urakoitsijat-yrityksen hän perusti Vilho Heinosen kanssa 1942 ja oli yhtiön toimitusjohtaja. Yhtiö laajeni Varsinais-Suomesta pääkaupunkiseudulle ja tuli tunnetuksi muun muassa Pitäjämäen kirkon rakentajana 1959. Samana vuonna Hartelasta tuli Urakoitsijat-yhtiön pääomistaja. Yhtiön Helsingin konttorista muodostettiin Rakennus Oy Hartela -yhtiö, jonka johdossa Emil Hartela oli vuoteen 1963 asti. Hän oli silti mukana perheyhtiönsä hallitustyössä vielä vuoteen 1969 asti.
Navettajärvi

| Navettajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°28′49″N, 25°25′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskujoki:  suo-oja 
Järvinumero:  14.482.1.013
Mittaustietoja
Pinnankorkeus:  143,8 m  
Pituus:  180 m  
Leveys:  110 m  
Rantaviiva:  0,489 km  
Pinta-ala:  1,507 ha  
Saaria:  ei saaria 
 fiNavettajärvi 
Navettajärvi  on Keski-Suomessa Pihtiputaalla  Herrasperän lähellä sijaitseva järvi.
Maantietoa

Järvi on 180 metriä pitkä, 110 metriä leveä, ja sen pinta-ala on 1,5 hehtaaria. Järvellä ei ole kartan mukaan saaria.  Sen rantaviivan pituus on 500 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Muurasjärven alueeseen (14.482) se kuuluu. Järven vedenpinnan korkeus on 143,8 metriä mpy.
Norra Skåne

| Norra Skåne |
| --- | --- |

Lehtityyppi:  sanomalehti
Kustantaja:  Gota Media
Levikki:  12 900 (2021)
Perustettu:  1899
Päätoimittaja:  Jörgen Svensson
Sitoutuneisuus:  keskustalainen
Kotikunta:  Hässleholm
Kotimaa:  Ruotsi
Ilmestymistiheys:  ma–la
Kieli:  ruotsi
Aiheesta muualla
Kotisivu
Norra Skåne on ruotsalainen vuonna 1899 perustettu sanomalehti, jonka kotikunta on Hässleholm. Se ilmestyy kuudesti viikossa, on poliittiselta linjaltaan keskustalainen ja kuuluu Gota Mediaan.
Aiheesta muualla

Lehden verkkosivut (ruotsiksi)
Nancye Wynne Bolton

| Nancye Wynne Bolton |
| --- | --- |

Henkilötiedot
Syntynyt: 2. joulukuuta 1916 Melbourne, Australia
Kuollut: 9. marraskuuta 2001 (84 vuotta) Melbourne, Australia
Kansalaisuus:   Australia
Tennispelaaja
Pituus:  178 cm
Kätisyys:  oikea
Nancye Wynne Bolton (o.s. Wynne; 2. joulukuuta 1916 Melbourne, Australia – 9. marraskuuta 2001 Melbourne, Australia) oli australialainen oikeakätinen tennispelaaja.
Saavutukset

Hän on Australian avoimen tennisturnauksen naisten kaksinpelin kuusinkertainen voittaja. Naisten kaksinpelin ykkössija tuli vuosina 1937, 1940, 1946, 1947, 1948, ja 1951. Wynne sijoittui toiseksi vuosina 1936 ja 1949. Australian avoimen naisten nelinpelissä Wynne pelasi aina Thelma Coyne Longin parina, ja saavutti 12 finaalipaikkaa, joista saldona 10 kultaa ja 2 hopeaa. Wynne valittiin Australian Tennis Hall of Fameen vuonna 2001 ja International Tennis Hall of Fameen 2006.
Hän nai George Boltonin 6. heinäkuuta 1940.
Aiheesta muualla

Valokuvia National Portrait Galleryssa
Norr Amsberg

| Norr Amsberg |
| --- | --- |
 Amsbergin kappeli
 Norr Amsberg
 Koordinaatit: 60°31′47″N, 15°21′16″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Borlänge
Väkiluku (2021):  239
Infobox OKVirheellinen NIMI-arvo: 
Norr Amsberg on taajama Borlängen kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 239 asukasta vuonna 2021.
Aiheesta muualla

Kuvia tai muita tiedostoja aiheesta Norr Amsberg Wikimedia Commonsissa
Norra Kvillin kansallispuisto

Kansallispuiston sijainti merkitty luvulla 22.
Näkymää kansallispuistosta
Norra Kvillin kansallispuisto on Ruotsissa Vimmerbyn kunnassa sijaitseva kansallispuisto. Puisto on 114 hehtaarin laajuinen. Se on perustettu vuonna 1909 ja sitä on laajennettu vuonna 1989. Puisto on hyvin säilynyttä aarniometsää: metsää ei ole hakattu yli 150 vuoteen ja vanhimmat männyt ovat yli 350 vuotta vanhoja.
Aiheesta muualla

Wikimedia Commonsissa on kuvia tai muita tiedostoja aiheesta .
Länsstyrelsen Kalmar Län: Norra Kvill (ruotsiksi)
Ruotsin kansallispuistot
Abisko
Björnlandet
Blå Jungfrun
Dalby Söderskog
Djurö
Fulufjället
Färnebofjärden
Garphyttan
Gotska Sandön
Haaparannan saaristo
Hamra
Kosterhavet
Muddus
Norra Kvill
Padjelanta
Pieljekaise
Sarek
Skuleskugen
Sonfjället
Stenshuvud
Stora Sjöfallet
Store Mosse
Söderåsen
Tiveden
Tresticklan
Tyresta
Töfsingdalen
Vadvetjåkka
Åsnen
Ängsö
Europe Direct

Europe Direct-verkoston logo.
Europe Direct on Euroopan komission tiedotusverkosto, jonka kautta välitetään tietoa ja julkaisuja Euroopan unionin toiminnasta, politiikasta ja EU-kansalaisten oikeuksista. Europe Direct-verkosto toimii koko EU:n alueella eri kokoisissa kaupungeissa.
Toiminta

Europe Directin toiminta on Euroopan unionin ylläpitämää ja kansalaisille maksutonta palvelua. Europe Directin toiminta jakautuu kolmeen osaan: keskustietopalveluun, tiedotuspisteisiin ja tallekirjastoihin.
Keskustietopalvelun tarkoituksena on vastata EU:ta koskeviin yleisluontoisiin kysymyksiin, jakaa tietoa kansalaisten oikeuksista ja mahdollisuuksista sekä auttaa parhaiden tietolähteiden löytämisessä. Pavleu toimii maksutta kaikilla unionin virallisilla kielillä. Paikallisten tiedotuspisteet toimivat kanavana kansalaisten ja toimielimien välillä. Tiedotuspisteet ovat avoimia ja ne järjestävät paikallisesti tilaisuuksia sekä välittävät tietoa.
EU-tallekirjastot ovat EU-asioihin erikoistuneita paikalliskirjastoja, joita löytyy kaikista jäsenvaltioista esimerkiksi korkeakoulun tai tutkimuskeskuksen yhteydestä. Tallekirjastojen tehtävänä on edistää ja tukea Euroopan yhdentymiseen liittyvää opetusta ja tutkimusta sekä tuoda tietoa akateemisen ja suuren yleisön saataville.
Epicus Doomicus Metallicus

| Epicus Doomicus Metallicus Candlemass |
| --- | --- | --- |

Studioalbumin tiedot
 Äänitetty : 1986
 Julkaistu: 10. kesäkuuta 1986
 Tuottaja(t): Candlemass, Ragne Wahlquist
 Tyylilaji: doom metal
 Kesto: 43.03
 Levy-yhtiö: Black Dragon Records
Candlemassin muut julkaisut
|   | Epicus Doomicus Metallicus 1986 | Nightfall 1987 |
Epicus Doomicus Metallicus on Candlemassin vuonna 1986 julkaistu debyyttialbumi.
Kappaleet

Kaikki kappaleet säv. & san. Leif Edling
Solitude – 5:37
Demons Gate – 9:13
Crystal Ball – 5:23
Black Stone Wielder – 7:36
Under the Oak – 6:56
A Sorcerer's Pledge – 8:17
Kokoonpano

Leif Edling – basso, laulu
Mats Björkman – kitara
Klas Bergwall – kitara
Mats Ekström – rummut
Johan Längqvist – laulu
Arvostelut

Metalliluola: 10/10
Aiheesta muualla

Epicus Doomicus Metallicus Discogsissa. (englanniksi)
Albumi Epicus Doomicus Metallicus Encyclopaedia Metallum -sivustolla (englanniksi)
Nelonen (täsmennyssivu)

Wikisanakirjassa on tähän liittyvä sananselitys: .
Nelonen tai neloset voi viitata muun muassa seuraaviin:
Nelonen

neljä, numeromerkin 4 nimi "nelonen"
hylkäävä arvosana koulussa
Nelonen, suomalainen tv-kanava
Nelonen ja Naisten Nelonen, suomalaisia jalkapallosarjoja
nelosolut, entinen oluen veroluokka IV
Neloset

neloset, neljä samassa synnytyksessä syntynyttä lasta
Neloset, Kirkkonummen, Vihdin, Hyvinkään ja Sipoon muodostama kuntaryhmä
Neloset, suomalainen lauluyhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nelonen”, voi hakea sivunnimihaulla, laajalla sivunnimihaulla tai tekstihaulla.
Espírito Santon lippu

Espírito Santon lippu.
Espírito Santon lippu on Brasilian osavaltion Espírito Santon symboli. Sen suunnitteli Jerônimo Monteiro vuonna 1908 ja osavaltion virallinen lippu siitä tuli 7. syyskuuta 1909. Siinä on kolme tasapaksua vaakaviivaa, joiden värit ovat ylhäältä alas taivaansininen, valkoinen ja vaaleanpunainen. Värit on omaksuttu osavaltion suojeluspyhimyksen, Penhan Neitsyen, vaatteista. Lipun keskellä, valkoisessa kentässä, on portugalinkielinen lause Trabalha e Confia (Tee työtä ja usko). Lause pohjautuu jesuiittaveljestön perustajan, Pyhän Ignatius Loyolan sanontaan ”Tee työtä, kuten kaikki riippuisi sinusta ja usko, kuten kaikki riippuisi Jumalasta”.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Emil Handschin

| Mitalit> Maa:  .Miesten jääkiekko. Olympialaiset  | Mitalit> Maa:  .Miesten jääkiekko. Olympialaiset  | Mitalit> Maa:  .Miesten jääkiekko. Olympialaiset  | Maa:  > Miesten jääkiekko. |
| --- | --- | --- | --- |
|  Pronssia | Sankt Moritz 1948 | jääkiekko |  |
Emil Handschin (19. maaliskuuta 1928 Basel – 27. toukokuuta 1990) oli sveitsiläinen jääkiekkoilija. Hänen pelipaikkansa oli puolustaja. Handschin aloitti uransa vuonna 1945 SC Bernissä, josta siirtyi pian HC Davosiin. Vuonna 1946 hän siirtyi EHC Baseliin, jossa pelasi uransa loppuun, vuoteen 1961 saakka.
Maajoukkueurallaan Handschin edusti Sveitsiä 133 maaottelussa osallistuen kaksiin olympialaisiin (1948 ja 1952 sekä MM-kilpailuihin (1950). Vuoden 1948 olympialaisissa hän voitti joukkueensa mukana pronssia.
Vuonna 1962 Handschin perusti oman yrityksen, Emil Handschin AG:n. Yritys toimii kylpyhuonekalustealalla. Handschin kuoli Baselissa 1990.
Aiheesta muualla

http://www.emil-handschin.ch/
Ngosa Simbyakula

Ngosa Simbyakula (s. 13. toukokuuta 1954) on sambialainen poliitikko ja diplomaatti. Hän on koulutukseltaan lakimies ja on toiminut useissa eri tehtävissä sekä Sambiassa että ulkomailla.
Simbyakula on suorittanut lakitieteiden kandidaatin ja maisterin tutkinnot Sambian yliopistossa sekä väitellyt tohtoriksi oikeustieteissä Wisconsin-Madisonin yliopistossa Yhdysvalloissa. 2010–2011 hän toimi Sambian avoimen yliopiston lakitieteiden koulutusyksikön dekaanina ja vuodesta 2011 alkaen erilaisissa tehtävissä Sambian parlamentissa. 2011–2013 Simbyakula toimi Sambian apulaisoikeusministerinä, 2013–2015 asuntoministerinä ja 2015–2016 oikeusministerinä. Vuosina 2017–2020 Simbyakula toimi Sambian suurlähettiläänä Yhdysvalloissa ja vuodesta 2020 Sambian YK-suurlähettiläänä.
Simbyakula on naimisissa ja hänen harrastuksiaan ovat baseball sekä pöytätennis.
Ngozi Okobi

Ngozi Okobi (s. 14. joulukuuta 1993) on nigerialainen jalkapalloilija. Hän on pelipaikaltaan keskikenttäpelaaja. Hän on pelannut Nigerian naisten maajoukkueessa vuosien 2015 ja 2019 MM-kilpailuissa.
Okobi on kotimaansa lisäksi pelannut Yhdysvalloissa Washington Spiritin joukkueessa sekä Ruotsissa Vittsjön ja Eskilstunan joukkueissa.
Nigella Saunders

| Mitalit> Maa:   Jamaika.Naisten sulkapallo.Pan-Amerikan kisat  | Mitalit> Maa:   Jamaika.Naisten sulkapallo.Pan-Amerikan kisat  | Mitalit> Maa:   Jamaika.Naisten sulkapallo.Pan-Amerikan kisat  | Maa:   Jamaika> Naisten sulkapallo. |
| --- | --- | --- | --- |
|  Kultaa | Santo Domingo 2003 | Kaksinpeli |  |
|  Pronssia | Santo Domingo 2003 | Sekanelinpeli |  |
Nigella Jekyll Saunders (s. 7. joulukuuta 1979) on jamaikalainen sulkapalloilija.
Saunders voitti Pan-Amerikan kisoissa 2003 kultaa kaksinpelissä ja pronssia sekanelinpelissä Charles Pynen parina. Hän osallistui Ateenan olympialaisissa 2004 vain kaksinpeliin, jossa hän putosi ensimmäisellä kierroksella hävittyään lopulta turnauksesta hopeaa voittaneelle Mia Audinalle.
Dragon Trophy

Dragon Trophy on jokavuotinen, kansainvälinen taitoluistelukilpailu. Se on yleensä pidetty helmikuussa Ljubljanassa, Sloveniassa. Palkinnot jaetaan miesten ja naisten yksinluistelussa senior, junior ja noviisisarjoissa. Seniorsarja lisättiin kilpailuun vuonna 2012. Vuoden 2014 kilpailut käytiin 6.-9. helmikuuta.
Seniorit > Miehet

| Miesten mitalistit |
| --- | --- | --- | --- | --- |
| Vuosi | Kulta | Hopea | Pronssi | Tiedot |
| 2012 |  Damjan Ostojič |  Fabriczio Carrillo | Ei muita kilpailijoita |  |
| 2013 |  Javier Raya |  Felipe Montoya |  Saverio Giacomelli |  |
| 2014 |  Mikhail Kolyada |  Justus Strid |  Artem Lezheev |  |
Seniorit > Naiset

| Naisten mitalistit |
| --- | --- | --- | --- | --- |
| Vuosi | Kulta | Hopea | Pronssi | Tiedot |
| 2012 |  Daša Grm |  Sabrina Schulz |  Nika Ceric |  |
| 2013 |  Sonia Lafuente |  Daša Grm |  Minami Hanashiro |  |
| 2014 |  Valentina Chernyshova |  Anita Madsen |  Dasa Grm |  |
Juniorit > Pojat

| Juniorpoikien mitalistit |
| --- | --- | --- | --- | --- |
| Vuosi | Kulta | Hopea | Pronssi | Tiedot |
| 2004 |  Damjan Ostojič |  Luka Čadež |  Alex Wilde |  |
| 2005 |  Luka Čadež |  Robert McNamara |  Severin Kiefer |  |
| 2006 |  Luka Čadež |  Marco Fabbri |  Peter Liebers |  |
| 2007 |  Denis Ten |  Jason Thompson |  Ivor Mikolcevic |  |
| 2008 |  Severin Kiefer |  Ivor Mikolcevic | Ei muita kilpailijoita |  |
| 2009 |  Mario-Rafael Ionian |  Severin Kiefer | Ei muita kilpailijoita |  |
| 2010 |  Ivor Mikolcevic |  Amel Burekovic | Ei muita kilpailijoita |  |
| 2011 |  Romain Ponsart |  Slavik Hayrapetyan |  Peter James Hallam |  |
| 2012 |  Kristof Brezar | Ei muita kilpailijoita | Ei muita kilpailijoita |  |
| 2013 |  Carlo Vittorio Palermo |  Ivo Gatovski |  Kristof Brezar |  |
| 2014 |  Adrien Bannister |  Ivo Gatovski |  Alexander Borovoj |  |
Juniorit > Tytöt

| Juniortyttöjen mitalistit |
| --- | --- | --- | --- | --- |
| Vuosi | Kulta | Hopea | Pronssi | Tiedot |
| 2004 |  Fleur Maxwell |  Teodora Poštič |  Darja Škrlj |  |
| 2005 |  Željka Krizmanić |  Daša Grm |  Phoebe Di Tommaso |  |
| 2006 |  Anna Heinonen |  Nicole Della Monica |  Ana Stublar |  |
| 2007 |  Denise Koegl |  Kerstin Sommergruber |  Delphine Kristofics-Binder |  |
| 2008 |  Mirna Libric |  Anastasija Uspenska |  Petra Arponen |  |
| 2009 |  Nika Ceric |  Daša Grm |  Sofia Ahanen |  |
| 2010 |  Amelia Schweinbacher |  Nika Ceric |  Sabrina Schulz |  |
| 2011 |  Viktoria Hubler |  Carol Bressanutti |  Sabrina Schulz |  |
| 2012 |  Patricia Gleščič |  Saara Astola |  Justiina Niemi |  |
| 2013 |  Caterina Andermarcher |  Silvia Martinelli |  Sandra Ristivojevic |  |
| 2014 |  Viveca Lindfors |  Lara Roth |  Emmi Peltonen |  |
Noviisit > Pojat

| Noviisipoikien mitalistit |
| --- | --- | --- | --- | --- |
| Vuosi | Kulta | Hopea | Pronssi | Tiedot |
| 2004 | Ei pidetty | Ei pidetty | Ei pidetty |  |
| 2005 | Ei pidetty | Ei pidetty | Ei pidetty |  |
| 2006 |  Severin Kiefer |  William Nottingham |  Daniel King |  |
| 2007 |  Matic Hrovat |  Mislav Blagojevic |  Borna Blagojevic |  |
| 2008 | Ei pidetty | Ei pidetty | Ei pidetty |  |
| 2009 |  Mislav Blagojevic | Ei muita kilpailijoita | Ei muita kilpailijoita |  |
| 2010 |  Charlie Parry-Evans |  Mislav Blagojevic |  Steven Baker |  |
| 2011 |  Adrien Tesson |  Simon-Gabriel Ionian |  Lee Booker |  |
| 2012 |  Jari Kessler |  Steven Baker | Ei muita kilpailijoita |  |
| 2013 |  Ton Consul |  Aleix Gabara |  Ernesto Martinez |  |
| 2014 |  Samuel McAllister |  Matej Gregorc |  Alexander Zlatkov |  |
Noviisit > Tytöt

| Noviisityttöjen mitalistit |
| --- | --- | --- | --- | --- |
| Vuosi | Kulta | Hopea | Pronssi | Tiedot |
| 2004 |  Sabrina Immervoll |  Delphine Kristofics-Binder |  Sharon Resseler |  |
| 2005 |  Christel De Haan |  Nathalie Van Uffelen |  Polona Koritnik |  |
| 2006 |  Pia Angelis |  Marcella De Trovato |  Polona Koritnik |  |
| 2007 |  Katie Powell |  Vera Kleinschuster |  Doroteja Simunic |  |
| 2008 |  Sabrina Schulz |  Noora Pitkänen |  Stina Martini |  |
| 2009 |  Sabrina Schulz |  Michaela Bochunova |  Tuuli Lipiainen |  |
| 2010 |  Elettra Olivotto |  Veera Suutari |  Rosaliina Kuparinen |  |
| 2011 |  Elettra Olivotto |  Alessia Benetti |  Victoria Plutalova |  |
| 2012 |  Emmi Peltonen |  Alessia Benetti |  Martina Scoccimarro |  |
| 2013 |  Lea Hauer |  Alessia Benetti |  Lara Roth |  |
| 2014 |  Stanislava Konstantinova |  Claudia Martinelli |  Nina Polsak |  |
Aiheesta muualla

2014 Dragon Trophy (sloveeniksi)
International Skating Union (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dragon Trophy
Käännös suomeksi
Espressokeitin

Kahvilan espressokeitin.
Espressokeitin tai espressokone on laite, jolla valmistetaan espressokahvia. Laite puristaa suurella höyrynpaineella kuumaa, noin 90 °C vettä tummaksi paahdetun italialaistyyppisen kahvijauheen läpi. selvennä
Ensimmäisen laitteen espresson valmistamista varten rakensi ja patentoi Angelo Moriondo. Hän esitteli toimivan laitteen Torinon yleismessuilla 1884. Hän sai patentin numero 33/256, joka päivättiin 16 toukokuuta 1884.
Vuonna 1901 milanolainen keksijä-mekaanikko Luigi Bezzera, patentoi parannuksia laitteeseen. Hänen patentoimansa kohteet olivat lukuisia, mikä heijastuukin patentin nimestä ”Uusi höyrylaite taloudellista ja välitöntä kahvijuoman valmistamista varten, menetelmä ’A Moriondo’, Annos CXL”. Bezzeralla ei kuitenkaan ollut varoja viimeistellä laitteesta valmista tuotetta.
Vuonna 1903 Desiderio Pavoni osti Bezzeran laitepatentit. Yhdessä Bezzeralla ja Pavoni viimeistelivät laitteen, jonka  Pavoni nimesi Idealeksi. Milanon messuilla 1906 kaksikko esitteli maailmalle "caffè espresso"n, eli pikaisesti (ital. espresso) valmistetun kahvinsa. Tämä kahvin nimitys jäi elämään.
Angelo Moriondo.
Espressokone kotikäyttöön.
Kahvilan espressokone.
Kansainvälisen avaruusaseman espressokeitin.
Kannettava espressokeitin.
Koristeellinen keitinmalli.
Vesihöyryn avulla voidaan vaahdottaa maitoa.
Espressokahvin valmistus (video).
Eric Bana

| Eric Banadinovich |
| --- | --- |

Henkilötiedot
Syntynyt: 9. elokuuta 1968 (ikä 56) Melbourne, Australia
Kansalaisuus:   Australia
Näyttelijä
Merkittävät roolit:  Bruce Banner Hulk Hector Troija
Aiheesta muualla
IMDb
Elonet
Eric Bana (oik. Eric Banadinovich; s. 9. elokuuta 1968) on australialainen näyttelijä. Hän syntyi Melbournessa, Australiassa kroatialaiselle Ivanille ja saksalaiselle Eleanor Banadinovichille. Hänellä on myös vanhempi veli Anthony, joka syntyi 1965. Eric on naimisissa Rebecca Gleesonin kanssa ja heillä on kaksi lasta, vuonna 1999 syntynyt poika ja vuonna 2002 syntynyt tytär.
Bana on näytellyt muun muassa elokuvissa Troija, Isku Mogadishuun, Hulk ja München.
Elokuvat

Kotini on linnani (The Castle, 1997)
Arctic Adventure (2000) (ääni)
Chopper (2000)
Isku Mogadishuun (Black Hawk Down, 2001)
Gold Diggers – onnen tonkijat (The Nugget, 2002)
Nemoa etsimässä (Finding Nemo, 2003) (ääni)
Hulk (2003)
Troija (Troy)
München (Munich, 2005)
Lucky You (2007)
Romulus (Romulus, My Father, 2007)
Kuningattaren sisar (The Other Boleyn Girl, 2007)
Star Trek (2009)
Funny People (2009)
The Time Traveler's Wife (2009)
Hanna (2011)
Deadfall (2011)
Closed Circuit (2013)
Lone Survivor (2013)
King Arthur: Legend of the Sword (2017)
Aiheesta muualla

Eric Bana Internet Movie Databasessa. (englanniksi)
Europe Elects

| Europe Elects |
| --- | --- |

Verkkosivusto:  www.europeelects.eu
Tyyppi:  Vapaaehtoistyöllä verkossa toimiva media
Kehittäjä:  Tobias Gerhard Schminke
Avattu:  toukokuu 2014
Europe Elects on internetissä toimiva media, joka käsittelee eurooppalaisten poliittisten puolueiden kannatusta, erityisesti keskittyen Euroopan unioniin. Verkkosivuillaan ja sosiaalisessa mediassa toimiva media kokoaa mantereenlaajuisesti kannatusta mittaavaa gallup-dataa ja julkaisee sitä säännöllisesti yhteneväisessä ulkoasussa. Europe Elects julkaisee myös analyysia ja muuta eurooppalaiseen politiikkaan liittyvää aineistoa.
Toimintaperiaatteet

Europe Elects toimii eri maiden kansalaisista koostuvin vapaaehtoisvoimin ja organisaation koko oli tammikuussa 2019 noin kolmekymmentä henkilöä. Perustamisen vuonna 2014 jälkeen ensimmäiset vuodet sivusto toimi lähinnä perustaja Tobias Schminken voimin.
Mediasivuston tavoitteena on tuoda poliittista informaatiota laajempaan yhteiskunnalliseen tietoisuuteen, ja yhtenä sen huomioitavana piirteenä on ilmoittaa kansallisten puolueiden sijoittuminen poliittisella kartalla europarlamentti-ryhmien mukaan, jotta puolueiden poliittiset yleiset linjat olisi helppo tunnistaa maasta riippumatta.
Aiheesta muualla

Europe Elects -median verkkosivut
Poll of Polls, toinen alan sivusto.
Nigella stricta

| Nigella stricta> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Neidot Nigella
Laji::  stricta
Kaksiosainen nimi
 Nigella stricta  Strid 
Infobox OKNimi-testi OK: 
Nigella stricta on yksivuotinen leinikkikasveihin (Ranunculaceae) kuuluva ruohovartinen kasvi. Sen sukulainen ryytineito on Välimeren seudulla suosittu mauste. Nigella stricta on tätä pienikokoisempi laji. Se kuuluu samaan ryhmään kuin rikkaneito (Nigella arvensis).
Nigella stricta esiintyy vain hyvin suppealla alueella Kreikan saaristossa, lähinnä Kytheralla ja Kreetan lounaisosassa. Se elää hiekkadyyneillä ja kukkii huhtikuusta kesäkuuhun.
Nicole Stratford

Nicole Stratford (s. 1. helmikuuta 1989) on uusiseelantilainen jalkapalloilija. Hän on pelipaikaltaan puolustaja. Hän kuuluu Uuden-Seelannin naisten maajoukkueeseen vuoden 2019 MM-kilpailuissa. Ennen MM-kisoja hän ei ollut vielä pelannut yhtään maaottelua eikä päässyt MM-kilpailuissakaan kentälle.
Stratford edustaa seuratasolla Glenfield Roversia.
FK Modriča

Fudbalski klub Modriča on jalkapalloseura Modričan kaupungista. Seura pelaa kaudella 2018–2019 Druga liga Republike Srpskessa, joka on Bosnia ja Hertsegovinan miesten jalkapalloilun kolmanneksi korkein sarjataso. Modriča on voittanut maansa mestaruuden kaudella 2007–2008. Bosnia ja Hertsegovinan Cupin se voitti vuonna 2004.
Euroopan neuvoston kidutuksen vastainen komitea
Aiheesta muualla

Committee for the Prevention of Torture and Inhuman or Degrading Treatment or Punishment - viralliset kotisivut
Kidutuksen ja muun julman, epäinhimillisen tai halventavan kohtelun tai rangaistuksen vastainen YLEISSOPIMUS Finlex
Asetus Finlex